12 (la̱mba)

12 (swak ma̱ng a̱feang) ) yet a̱za̱za̱rak la̱mba wa a̱ ntung 11 a̱wot a̱ si̱ yet a̱kpa̱k 13. Swak ma̱ng a̱feang yet a̱gba̱ndang la̱mba wa nang á̱ maai á̱ ka̱u ma̱ng nla̱mba ma̱ a̱di̱di̱t kyiak neet ma̱ 1 ba̱ng si̱ nat ma̱ 4, ma̱ng 6. Di̱n jen gbangbang, la̱mba di̱ji̱t 12 huni hwa á̱ ku ngyei swak di̱n Tyap, a̱wot 10 si̱ yet kwop. Huhwa mbyia̱ nang á̱ ngyei la̱mba di̱ji̱t 1,000 huni cyi kwop (100 x 10).

Nggu wa yet la̱mba ndyia̱ nang pi̱lanet Jupita ni̱ nkyiak gu kaat mam hu a̱ bwuok tyan ji nang gu ku ntsa a̱ni. Nggu wa yet a̱ka̱wa̱tyia̱ a̱si̱tem cak njen ma̱ a̱di̱di̱t, mbeang ka̱la̱nda Fam Jenshyung Swanta ji ma̱ng swáng njen mam ji, a̱wot a̱ ka byia̱ a̱tsatsak nfa mami a̱ca̱cet nkhwi swanta na.

Ya̱fang

Sa:Nla̱mba
Sa:Atyapland WikiOutreach